Úradný vestník L 280 , 23/11/1995 S. 0017 - 0018



Nariadenie Komisie (ES) č. 2696/95 z 21. novembra 1995, ktoré sa týka zatrieďovania určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 2588/95 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá je prílohou k uvedenému nariadeniu, je potrebné prijať opatrenia týkajúce sa zatrieďovania tovarov zahrnutých do prílohy k tomuto nariadeniu; keďže nariadenie EHS č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá sa taktiež vzťahujú na každú inú nomenklatúru, ktorá je na nej úplne alebo sčasti založená alebo ktorá k nej pridáva ďalšie triedenie a ktorá je zriadená osobitnými ustanoveniami spoločenstva, so zreteľom na uplatňovanie sadzobných a iných opatrení týkajúcich sa obchodovania s tovarom; keďže, v súlade s uvedenými všeobecnými pravidlami, tovar opísaný v stĺpci 1 tabuľky, ktorá je prílohou k doterajšiemu nariadeniu, sa musí zatriediť do príslušných číselných znakov uvedených v stĺpci 2, a to na základe odôvodnení uvedených v stĺpci 3; keďže sa prijalo, že záväzné informácie o nomenklatúrnom zatriedení tovaru vydané colným orgánmi členských štátov so zreteľom na zatriedenie tovaru do kombinovanej nomenklatúry, ktoré nie sú v súlade s týmto nariadením, môže držiteľ naďalej uplatňovať podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex spoločenstva [3], zmeneného a doplneného nariadením Komisie (EHS) č. 2454/93 [4], a to na dobu 3 mesiacov; keďže opatrenia ustanovené v tomto nariadení sú v súlade so stanoviskom Sekcie pre tarifnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov uvedených v stĺpci 2 tejto tabuľky. Článok 2 Záväzné informácie o nomenklatúrnom zatriedení tovaru vydané colnými úradmi členských štátov, ktoré nie sú v súlade s týmto nariadením, sa môžu naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 po obdobie troch mesiacov. Článok 3 Toto nariadenie nadobúda účinnosť na 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 21. novembra 1995 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 264, 7.11.1995, s. 4. [3] Ú. v. ES L 302, 19.10.1992, s. 1. [4] Ú. v. ES L 253, 11.10.1993, s. 1. -------------------------------------------------- PRÍLOHA Opis tovaru | Zatriedenie Číselný znak | Odôvodnenie | (1) | (2) | (3) | | | 1.Potravinový prípravok s nasledovným zložením: | 21069092 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 1 b) ku kapitole 38 a znením kódov KN 2106, 210690 a 21069092. Taktiež pozri Vysvetlivky HS, kapitola 38, všeobecné, štvrtý odsek. | —voda | 55,9 %, | —monoglyceridy mastných kyselín | 23,5 %, | —propylénglykol | 7,3 %, | —estery polyglycerolu | 5,9 %, | —sorbitol | 3,5 %, | —alkalická soľ | 2,6 %, | —diglyceridy mastných kyselín, | 1,1 % | —propionát draselný | 0,1 % | Tento výrobok je emulgátor používaný pri výrobe rôznych druhov pekárenských výrobkov. | 2.Výrobok vo forme prášku, granúl alebo peliet, s obsahom hmotnosti približne:48 % hydrogénortofosforečnanu vápenatého ["dikalcium fosfát"]40 % bis(dihydrogénortofosforečnanu vápenatého) ["monokalcium fosfát"]12 % uhličitanu vápenatého druhu používaného pri výžive zvierat. | 23099093 | Zatriedenie je stanovené ustanoveniami všeobecných pravidiel 1 a 6 pre interpretáciu kombinovanej nomenklatúry a znením kódov KN 2309, 230990 a 23099093. Taktiež pozri Vysvetlivky HS, položka 23.09, časť II-C. Výrobok nezodpovedá opisu uvedenému v poznámke 3 A) ku kapitole 31. | 3.Celkom dohotovený textilný výrobok (rozmery: 5 cm x 80 cm), pozostávajúci z textilnej trubice obsahujúcej polyakrylamid vo forme granúl, ktoré sa, ak sú mokré, používajú na chladenie pokožky.[pozri fotografiu] | 39269099 | Zatriedenie je stanovené ustanoveniami všeobecných pravidiel 1, 3 b) a 6 pre interpretáciu kombinovanej nomenklatúry a znením kódov KN 3926, 392690 a 39269099. Výrobok má podstatný charakter polyakrylamidového výrobku. | +++++ TIFF +++++ --------------------------------------------------